**ZMLUVA O POSKYTOVANÍ SLUŽIEB**

**(VEREJNÉ OBSTARÁVANIE)**

uzatvorená podlľa § 269 ods. 2 a nasl. zákona číslo 513/1991 Zb. (Obchodného zákonníka)

**l. Zmluvné strany**

**Objednávateľ : MESTO TRNAVA**

 **Hlavná 1**

 **917 71 Trnava**

Zastúpený : JUDr. Peter Bročka, LL.M.

Osoby oprávnené na konanie vo veciach

a) zmluvných : JUDr. Peter Bročka, LL.M.

b) technických : Ing. Peter Babinec

 : Ing. Miroslava Zrebná

 : Ing. Marián Novák

 : Roman Stacho

c) prevzatia diela : podľa písm. a) a b)

d) rozhodovania o zmenách a prácach navyše,

 ktoré majú za následok zvýšenie

 dohodnutej ceny : podľa písm. a) a b)

Bankové spojenie : VÚB Trnava

Číslo účtu : SK59 0200 0000 0000 2692 5212

IČO : 00 313 114

DIČ : 2021175728

Číslo telefónu : 033/3236101

E-mail : peter.babinec@trnava.sk

(ďalej len .objednávateľ")

a

**Poskytovateľ':**

Zastúpený :

Osoby oprávnené na konanie vo veciach

a) zmluvných :

b) technických :

c) prevzatia diela :

d) rozhodovania o zmenách a prácach navyše,

 ktoré majú za následok zvýšenie

 dohodnutej ceny :

Bankové spojenie :

Číslo účtu :

IČO :

DIČ :

Číslo telefónu :

E-mail :

 (ďalej len .poskytovateľ")

**II. Predmet zmluvy**

1. Poskytovateľ sa touto zmluvou zaväzuje, že bude pre objednávateľa v jeho mene a na jeho účet vykonávať odborné poradenstvo spočívajúce v uskutočňovaní činností v oblasti verejného obstarávania pre obstaranie zákazky „Oprava, údržba, rekonštrukcie a stavebné úpravy MK a ich súčastí, vrátane údržby zvislého a vodorovného značenia a dopravných zariadení na MK v Trnave“, podľa zadania a udelenej plnej moci. Uvedené činnosti zahŕňajú:

a) výber metódy zadávania zákazky v zmysle platnej legislatívy (zákona o verejnom obstarávaní),

b) konzultácie pri vypracovaní súťažných podkladov a vypracovanie súťažných podkladov na základe podkladov od objednávateľa (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti, zdôvodnení ich opodstatnenosti a k spôsobu vyhodnotenia ponúk),

c) vypracovanie a zaslanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ), vrátane zdôvodnenia použitého postupu verejného obstarávania,

d) zverejnenie súťažných podkladov na Profile objednávateľa, komunikácia bude realizovaná elektronickou formou prostredníctvom systému JOSEPHINE /poskytovanie súťažných podkladov a vypracovanie potvrdenia o prevzatí súťažných podkladov sa nepoužije/, pričom súčinnosť vrátane prístupu do systému bude úspešnému uchádzačovi poskytnutá verejným obstarávateľom.

e) vedenie evidencie zoznamu záujemcov/uchádzačov,

f) vypracovanie menovacích dekrétov pre členov komisie na vyhodnotenie ponúk a čestných vyhlásení členov komisie na základe určenia členov komisie zo strany verejného obstarávateľa,

g) účasť zodpovedného zamestnanca poskytovateľa pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie,

h) preberanie ponúk a vypracovanie potvrdenia o prevzatí ponúk pre uchádzačov,

i) spracovanie záznamu z otvárania ponúk vrátane prezenčných listín a vypracovanie sprievodných listov k zaslaniu záznamu z otvárania ponúk uchádzačom,

j) vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom,

k) účasť na procese hodnotenia ponúk a kontrola predložených ponúk členom komisie podľa bodu g),

l) spracovanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk,

m) spracovanie zápisnice o vyhodnotení ponúk,

n) spracovanie dokumentácie súvisiacej so žiadosťami o nápravu, resp. námietok,

o) vypracovanie oznámenia o úspešnosti, neúspešnosti, resp. vylúčení ponúk,

p) vypracovanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ),

r) kompletné administratívne spracovanie priebehu verejného obstarávania v súlade s princípom transparentnosti a Zákonom o verejnom obstarávaní,

s) vypracovanie Správy o zákazke,

t) zverejnenie zákonom stanovených náležitostí na Profile objednávateľa podľa § 64 zákona o verejnom obstarávaní,

u) odovzdanie kompletnej dokumentácie zo zrealizovaného verejného obstarávania zákazky objednávateľovi max. do 3 mesiacov po ukončení verejného obstarávania.

2. Činnosti, ktoré je poskytovateľ povinný realizovať výlučne v zmysle tejto zmluvy, poskytuje na základe požiadaviek objednávateľa počas celej doby platnosti zmluvy.

3. Poskytovateľ sa zaväzuje, že verejné obstarávanie podľa tejto zmluvy, článku. II, ods. 1, písm. c) bude vyhlásené do 14 dní od účinnosti tejto zmluvy.

**III. Odplata poskytovateľa, splatnosť odplaty**

1. Objednávateľ sa zaväzuje zaplatiť poskytovateľovi za činnosť vykonávanú podľa tejto zmluvy odplatu vo výške a za podmienok dohodnutých v tomto článku zmluvy.

2. Zmluvné strany sa dohodli na odplate za plnenie podľa čl. II. odsek 1 vo výške ................,- €

 s DPH, splatnej nasledovne.:

a) odplata vo výške .......,- € s DPH (30% z ceny celkom) splatná po odovzdaní a prevzatí plnenia podľa čl. II. odsek 1 písm. a) - c),

b) odplata vo výške ........,- € s DPH (70% z ceny celkom) splatná po odovzdaní a prevzatí plnenia podľa čl. II. odsek 1 písm. d) - u).

3. V prípade ukončenia tejto zmluvy v priebehu jej plnenia bude alikvotná časť odplaty riešená na základe osobitnej dohody zmluvných strán.

4. K dohodnutej zmluvnej odplate poskytovateľ fakturuje príslušnú DPH v súlade s platnou legislatívou v čase fakturácie.

5. Odplata poskytovateľa podľa článku III. tejto zmluvy odsek 2 zahŕňa súvisiace náklady poskytovateľa spojené s výkonom činností podľa tejto zmluvy, najmä (nie však výlučne) cestovné náklady, náklady na tlač respektíve kopírovanie dokumentov a pod.

6. Odplata podľa tejto zmluvy bude poskytovateľovi zaplatená bezhotovostným prevodom na účet poskytovateľa peňažnom ústave uvedenom v článku l. tejto zmluvy, a to na základe faktúry, vystavenej poskytovateľom.

7. Zmluvné strany sa dohodli, že splatnosť faktúry je 30 dní odo dňa prevzatia faktúry objednávateľom.

**IV. Práva a povinnosti zmluvných strán**

1. Práva a povinnosti poskytovateľa:

 a) poskytovateľ sa zaväzuje postupovať pri plnení jeho zmluvných záväzkov v súčinnosti s objednávateľom, s maximálnou odbornou starostlivosťou, a v súlade s jemu známymi záujmami objednávateľa a pokynmi objednávateľa. Od pokynov objednávateľa sa môže poskytovateľ odchýliť, len ak je to naliehavo nevyhnutné v záujme objednávateľa a poskytovateľ nemôže včas dostať jeho súhlas, tento je povinný získať bezodkladne po odpadnutí prekážky, ktorá by znemožnila predmetný súhlas získať. Poskytovateľ je povinný pri výkone činností podľa tejto zmluvy dbať o dobré meno objednávateľa a chrániť ho pred poškodením.

 b) poskytovateľ je povinný oznámiť objednávateľovi všetky okolnosti, ktoré zistil pri zariaďovaní predmetu tejto zmluvy a ktoré môžu mať vplyv na zmenu pokynov objednávateľa,

 c) poskytovateľ sa zaväzuje pravidelne priebežne informovať objednávateľa o postupe a priebehu plnenia svojich záväzkov podľa tejto zmluvy,

 d) v prípade, ak objednávateľ prevezme v mene objednávateľa akékoľvek veci alebo dokumenty, je povinný tieto priebežne, resp. podľa potreby odovzdávať objednávateľovi, resp. neodovzdané veci alebo dokumenty uschovať po dobu platnosti tejto zmluvy a po skončení jej platnosti odovzdať ich objednávateľovi,

 e) poskytovateľ je oprávnený v odôvodnených prípadoch požiadať objednávateľa o zaujatie písomného stanoviska k ním navrhovanému ďalšiemu postupu,

 f) poskytovateľ zodpovedá za škodu na veciach prevzatých od objednávateľa na zariadenie záležitosti a na veciach prevzatých pri jej zariaďovaní od tretích osôb, ibaže túto škodu nemohol odvrátiť ani pri vynaložení potrebnej odbornej starostlivosti.

2. Práva a povinnosti objednávateľa:

 a) objednávateľ sa zaväzuje zaplatiť poskytovateľovi odmenu vo výške a za podmienok dohodnutých v tejto zmluve,

 b) pokiaľ to bude nevyhnutné na riadne a včasné plnenie záväzkov poskytovateľa podľa tejto zmluvy, objednávateľ je povinný vystaviť poskytovateľovi na jeho požiadanie potrebné písomné splnomocnenie. Bez ohľadu na uvedené sa zmluvné strany dohodli, že pokiaľ z takéhoto písomného splnomocnenia výslovne nevyplynie niečo iné, poskytovateľ nie je oprávnený vykonávať v mene a na účet objednávateľa akékoľvek právne úkony, ani preberať v mene a na účet objednávateľa akékoľvek záväzky,

 c) objednávateľ sa zaväzuje bez zbytočného odkladu a vždy keď o to poskytovateľ požiada, poskytnúť potrebnú súčinnosť alebo požadované doklady alebo dokumenty, súvisiace s výkonom činností podľa tejto zmluvy,

 d) objednávateľ sa zaväzuje odovzdať poskytovateľovi všetky veci a dokumenty potrebné na splnenie predmetu tejto zmluvy, pokiaľ z povahy týchto vecí alebo dokumentov nevyplýva, že ich má obstarať poskytovateľ,

 e) objednávateľ je oprávnený vyžadovať od poskytovateľa aktuálne informácie o priebehu poskytovania jednotlivých služieb podľa tejto zmluvy,

 f) objednávateľ je povinný bezodkladne informovať poskytovateľa o akomkoľvek úkone, ktorý vo vzťahu k nemu (objednávateľovi) vykoná Úrad pre verejné obstarávanie SR alebo iný orgán verejnej moci v súvislosti s verejným obstarávaním vykonávaných objednávateľom. Objednávateľ je povinný umožniť poskytovateľovi účasť na každej kontrole vykonávanej u objednávateľa Úradom pre verejné obstarávanie alebo iným orgánom dozoru v oblasti verejného obstarávania.

 g) objednávateľ je povinný vystaviť poskytovateľovi na jeho požiadanie plnú moc na zastupovanie objednávateľa pred Úradom pre verejné obstarávanie, pred iným orgánom verejnej moci, ak to bude nevyhnutné pre riadne plnenie povinností poskytovateľa vyplývajúcich mu z tejto zmluvy.

3. Zmluvné strany sa dohodli, že v prípade a v dôsledku zanedbania povinností poskytovateľa súvisiacich s plnením predmetu tejto zmluvy bude objednávateľovi udelená pokuta zo strany štátneho alebo iného príslušného orgánu, poskytovateľ sa zaväzuje túto pokutu v plnej výške nahradiť objednávateľovi.

4. Upozornenie na akékoľvek porušenie, resp. neplnenie povinností podľa tejto zmluvy je zmluvná strana povinná adresovať druhej zmluvnej strane v písomnej forme.

**V. Ukončenie zmluvného vzťahu**

1. Zmluva sa uzatvára na dobu neurčitú, do splnenia zmluvy podľa čl. II.

2. K zániku tejto zmluvy môže dôjsť písomnou dohodou zmluvných strán alebo odstúpením od zmluvy z dôvodov uvedených v tejto zmluve.

3. V prípade písomnej dohody medzi zmluvnými stranami, sa skončí platnosť tejto zmluvy dňom nasledujúcim po dni podpisu dohody, ktorou platnosť tejto zmluvy zaniká.

4. Poskytovateľ je od tejto zmluvy oprávnený odstúpiť, ak:

 a) ak mu objednávateľ nevyplatil odmenu ani do 30 dní od uplynutia splatnosti tejto odmeny,

 b) ak mu objednávateľ svojím zavineným konaním neumožňuje plniť záväzky vyplývajúce z tejto zmluvy.

5. Objednávateľ je od tejto zmluvy oprávnený odstúpiť, ak:

 a) si poskytovateľ opakovane neplní záväzky vyplývajúce z tejto zmluvy, alebo

 b) dňom nasledujúcim po oznámení odstúpenia od zmluvy poskytovateľovi, nárok na vyplatenie zodpovedajúcej odplaty podľa článku II, ods.3 týmto nie je dotknutý.

6. Na účely tejto zmluvy sa za ukončenie verejného obstarávania považuje odoslanie oznámenia o výsledku verejného obstarávania do príslušného vestníka VO.

7. V prípade zrušenia predmetného verejného obstarávania z dôvodu pochybenia na strane poskytovateľa, poskytovateľovi nevznikne nárok na odplatu za opätovné poskytnutie služieb.

 V takomto prípade má poskytovateľ povinnosť opätovne vykonať všetky úkony podľa tejto zmluvy bezplatne. V prípade zrušenia predmetného verejného obstarávania z iného dôvodu ako je uvedené v prvej vete sa zmluvné strany dohodnú na vzájomnom urovnaní záväzkov.

**VI. Záverečné ustanovenia**

1. Táto zmluva je platná dňom jej podpísania oboma zmluvnými stranami a účinná dňom nasledujúcim po zverejnení zmluvy objednávateľom v súlade s platnou legislatívou.

2. Túto zmluvu je možné meniť alebo doplniť iba písomným a očíslovaným dodatkom k tejto zmluve podpísaným oboma zmluvnými stranami. Akékoľvek iné zmeny alebo doplnenia tejto zmluvy sú neplatné.

3. Zmluvné strany sa výslovne dohodli, že ak je, alebo sa stane niektoré ustanovenie tejto zmluvy neplatným alebo neúčinným, táto neplatnosť či neúčinnosť sa nedotýka ostatných ustanovení tejto zmluvy.

4. Táto zmluva je vyhotovená v 6 vyhotoveniach, pričom štyri vyhotovenia pre objednávateľa a dve vyhotovenia pre poskytovateľa.

5. Zmluvné strany podpisom tejto zmluvy vyhlasujú, že si túto zmluvu riadne prečítali, v plnom rozsahu porozumeli jej obsahu, ktorý je pre ne dostatočne zrozumiteľný a určitý, že táto vyjadruje ich slobodnú a vážnu vôľu a že táto nebola uzavretá ani v tiesni, ani za nápadne nevýhodných podmienok a na znak toho ju týmto vlastnoručne podpisujú.

6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

7. Zmluva bola zverejnená dňa ..............................................

V Trnave, dňa .......................... V ......................., dňa ....................

za objednávateľa: za poskytovateľa:

...........................................

JUDr. Peter Bročka, LL.M.

 primátor